Gnesau
Gnesau osztrák község Karintia Feldkircheni járásában. 2016 januárjában 1052 lakosa volt.

Elhelyezkedése

Gnesau Karintia északi részén fekszik a Gurk (a Dráva mellékfolyója) völgyében, a Gurktali-Alpokban. Legmagasabb pontja az 1966 méteres Lichteben. Az önkormányzat 12 falut és egyéb településrészt fog össze: Bergl (92 lakos), Eben (19), Gnesau (382), Görzberg (17), Görzwinkl (17), Gurk (89), Haidenbach (93), Maitratten (41), Mitteregg (2), Sonnleiten (123), Weißenbach (29), Zedlitzdorf (174).

A környező települések: északra Reichenau, északkeletre Albeck, keletre Steuerberg, délkeletre Himmelberg, délnyugatra Arriach.

Története
Gnesaut először 1160-ban említik (Gnesov formában) az admonti kolostor egyik levelében, bár ekkor még a felső Gurk-völgy Radentheinig tartó szakaszát értették alatta. A körülötte lévő földbirtokok a 19. század közepéig egyházi és világi tulajdonosok kezében voltak. 

Az osztrák önkormányzatok 1850-es megalakulásakor Gnesau és Gurk katasztrális községek Himmelberg tanácsához kerültek és csak 1895-96-ban sikerült önállósodniuk.

Lakossága
A gnesaui önkormányzat területén 2016 januárjában 1052 fő élt, ami jelentős visszaesést jelent a 2001-es 1244 lakoshoz képest. Akkor a helybeliek 95,7%-a volt osztrák, 1,6% német állampolgár. 62% római katolikusnak, 33,4% evangélikusnak, 3,5% pedig felekezet nélkülinek vallotta magát.

Látnivalók
Gnesau Szt. Leonhard-plébániatemplomát először 1213-ban említik és 1499-ben vált az önálló egyházközség templomává. Az épület alapvetően román stílusú, tornya 14. századi, barokk hagymakupolája pedig 1723-ból való. 
az evangélikus templom helyén II. József türelmi rendelete után, 1782-ben fa imaház épült, amelyet 1803-ban váltott fel kőtemplom. A mai neogótikus épület 1871-ben készült el. 
a gnesaui arborétum
a volt karmelita kolostor Zedlitzdorfban.

Testvértelepülések
 Szarvkő (Burgenland)

Jegyzetek

Források
 A település honlapja
 21004 – Gnesau Statistik Austria

Fordítás 

Karintia települései